सोशल मीडिया पर बेटी की उंगलियां पकड़े शेयर की क्यूट फोटो
Mohit Raina Daughter Photo - Devon Ke Dev Mahadev Actor And Wife Aditi Sharma Become Parents. टीवी सीरियल ‘देवों के देव...महादेव’ के एक्टर मोहित रैना और उनकी वाइफ अदिति शर्मा की बेटी हुई है। एक्टर ने सोशल मीडिया पर अपनी बेटी की उंगलियों को पकड़े हुए फोटो पोस्ट की और ये जानकारी शेयर की।
टीवी सीरियल ‘देवों के देव महादेव’ के एक्टर मोहित रैना और उनकी वाइफ अदिति शर्मा को बेटी हुई है। मोहित ने सोशल मीडिया पर अपनी बेटी की उंगलियों को पकड़े हुए फोटो पोस्ट की और ये जानकारी शेयर की। दिसंबर 2021 में मोहित ने अदिति शर्मा से शादी की थी।
मोहित ने लिखा- वेलकम टू द वर्ल्ड बेबी गर्ल!
हाल ही में मोहित रैना की शादी टूटने की अफवाहें तेजी से वायरल हो रही थीं। इस पर मोहित ने कहा कि ये सब झूठ है। हमारे बीच कोई प्रॉब्लम नहीं है। हमने अपनी शादी की पहली सालगिरह हिमाचल प्रदेश में मनाई है।
‘मोहित बचाओ’ कैम्पेन के खिलाफ की शिकायत
2021 में मोहित ने तेलुगु एक्ट्रेस सारा शर्मा के खिलाफ पुलिस को गलत जानकारी देने, क्रिमिनल कॉन्सपिरेसी, धमकाने और फिरौती की रकम मांगने की शिकायत की थी। दरअसल, एक्ट्रेस सारा शर्मा ने सोशल मीडिया पर ये क्लेम किया था कि मोहित की जिंदगी खतरे में है। साथ ही, एक्ट्रेस ने ‘मोहित बचाओ’ नाम से कैम्पेन भी चलाया था।
मोहित रैना के अपकमिंग प्रोजेक्ट्स
मोहित ने ‘उरी : द सर्जिकल स्ट्राइक’ में मेजर करण कश्यप का रोल किया था। 2021 में मोहित ने सनी कौशल और राधिका मदन की फिल्म ‘शिद्दत’ में काम किया था। हाल ही में मोहित वेब सीरीज ‘मुंबई डायरीज : 26/11’ में भी नजर आए थे। जल्द ही मोहित वेब सीरीज ‘मुंबई डायरीज : 26/11’ के सीजन 2 में दिखेंगे।